शायद उन्होंने यह याचना इसलिये की थी कि अधिक धन आने पर मति मारी जाती है। जिनकी मति मारी जाती है वह मनुष्य पशु समान होता है। तब क्रिकेट मैचों पर सट्टा लगाकर बरबाद होने वाले मनुष्य के हमदर्दी समाप्त हो जाती है। बहरहाल हम क्रिकेट मैचों के साथ ही उन पर बाहर हो रही चर्चा देखकर यह सोचते हैं कि हम किसमें दिलचस्पी दिखायें। मैचों पर या बहस में! इधर मैच चल रहा है तो उधर बहस चल रही है। बार बार टीवी का चैनल बदलते हैं। न इधर के रहते हैं न उधर के! तब हमें एक ही मार्ग बेहतर लगता है कि स्वयं ही कुछ लिख डालेें। यह लेख उसी विचार का परिणाम है।